आजीने नातवाला जन्म दिला आहे.

हे सगळं ऐकायला वेगळंच वाटत आहे ना, पण होय, हे खरं आहे. 

सेलिस एलेग असं या महिलेचं नाव आहे. सेसिल यांनी आपल्या समलैंगिक मुलासाठी आणि त्याच्या नवऱ्यासाठी सरोगेट मदर बनण्याचा निर्णय घेतला. त्यामुळे सेसिल या स्वतः जन्म दिलेल्या बाळाच्या आजी बनल्या आहेत.

सेसिस यांच्या मुलाचं नाव मॅथ्यू एलेग असून त्याने एलिएट डफर्टी यांच्याशी विवाह केला होता. दोघांच्या नात्यात एलिएट हे नवऱ्याची भूमिका बजावतात. 

सरोगेट पद्धतीने जन्माला आलेल्या बाळाचं नाव उमा लुईस असं ठेवण्यात आलं आहे. 

सेसिल सांगतात, "मॅथ्यू आणि एलिएट यांनी संसार करण्याचा निर्णय घेतल्यानंतरच मी त्यांच्यासाठी सरोगेट मदर बनण्याचा प्रस्ताव समोर ठेवला होता. त्यावेळी दोघेही आश्चर्याने हसत होते." 

त्यावेळी सेसिल यांचं वय 59 वर्षे होतं. त्यामुळे कुटुंबाने त्यांचा प्रस्ताव गांभीर्याने न घेता हसण्यावारी नेला. 

मुलीच्या जन्मावेळी मॅथ्यू आणि इलिएट

सेसिल त्यांच्या मुलाचे पती एलिएट म्हणतात, "त्या एक निस्वार्थी महिला आहेत. त्यांच्याकडून आलेला हा प्रस्ताव अतिशय सुंदर भावनेतून आला होता."

पुढे मॅथ्यू आणि एलिएट यांनी मूल जन्माला घालण्याचा निर्णय घेतल्यानंतर त्यासाठी सरोगेट मदरचा शोध सुरू केला. त्यावेळी सेसिल यांचा पर्याय चांगला ठरू शकतो, असं डॉक्टरांनी सांगितलं. 

डॉक्टरांनी सेसिल यांच्याशी बातचीत केली. त्यांच्या अनेक चाचण्या करण्यात आल्या. यानंतरच सरोगसीसाठी त्या योग्य असल्याचं डॉक्टरांनी कळवलं. 

सेसिल याबाबत सांगतात, "मी आरोग्याची खूप काळजी घेते. मी आणखी एक बाळ जन्माला घालू शकते, याबाबत मला काहीच संशय नव्हता." 

सरोगसीच्या प्रक्रियेसाठी मॅथ्यू यांनी आपलं स्पर्म दिलं, तर एलिएट यांची बहीण एग-डोनर बनली. 

सेसिल एलेग आपल्या नातीसह

हेअर ड्रेसर म्हणून काम करणारे एलिएट सांगतात, विरुद्धलिंगी जोडपी IVF उपचार पद्धती हा अंतिम पर्याय मानतात. पण आमचा विषय वेगळा होता. आमच्यासाठी मूल जन्माला घालण्यासाठी हाच एकमेव पर्याय होता."

मॅथ्यू हे एका शाळेत शिक्षक म्हणून काम करतात. ते सांगतात, "आम्हाला सर्वांपेक्षा वेगळं काहीतरी करावं लागेल, वेगळा विचार करावा लागेल, हे आम्हाला माहीत होतं."

सेसिल सांगतात, "मला तीन मुलं झाली. पण यावेळी जाणवणारी लक्षणं थोडी जास्तच होती. पण असं असूनही गरोदरपणात जास्त त्रास झाला नाही."

सेसिल यांच्या गर्भाशयात भ्रूण रोपण करण्यात आलं. पण... \n\nवरील लेखासाठी मला एक चांगले शीर्षक द्या.
61 वर्षांच्या आजीने आपल्याच नातीला दिला जन्म, पण हे घडलं कसं?